GNU Bazaar

GNU Bazaar — гэта размеркаваная кліент-серверная сістэма кіравання версіямі, спансуецца кампаніяй Canonical.

Bazaar можа выкарыстоўвацца адным распрацоўшчыкам, які працуе над некалькімі галінамі лакальнага кантэнту, або камандамі, якія супрацоўнічаюць у сетцы.

Bazaar напісаны на мове праграмавання Python і мае пакеты для асноўных дыстрыбутываў Linux,  і Microsoft Windows. Bazaar з’яўляецца свабодным праграмным забеспячэннем і часткай праекта GNU.

 Характарыстыкі 
Каманды Bazaar падобныя на каманды CVS або Subversion. Новы праект можа быць створаны без сервера шляхам выкліку bzr init у каталогу, версіямі якога распрацоўшчык жадае кіраваць.

У адрозненне ад цалкам размеркаваных сістэм кантролю версій, якія не выкарыстоўваюць галоўны сервер, Bazaar падтрымлівае працу як з серверам, так і без яго. Абодва метады можна адначасова выкарыстоўваць з адным праектам. Вэб-сайты Launchpad і SourceForge прадастаўляюць бясплатны хостынг для праектаў, якія кіруюцца Bazaar.

Bazaar падтрымлівае працу з іншымі сістэмамі кантролю версій. Гэта дазваляе карыстальнікам іншай сістэмы (напрыклад, Subversion), уносіць лакальныя змены і фіксаваць іх у Bazaar, а таксама захоўваць іх у іншай сістэме. Доступ толькі для чытання таксама магчымы для Git і Mercurial. Bazaar таксама дазваляе ўзаемадзейнічаць з іншымі сістэмамі (такімі як CVS, Darcs, Perforce) праз імпарт і экспарт гісторыі змен.

 Гісторыя 
У лютым 2005 года Марцін Пул, распрацоўшчык, які раней разглядаў шэраг сістэм кантролю версій у сваіх выступах і ў вэб-блогу, абвясціў, што ён быў наняты кампаніяй Canonical і атрымаў задачу пабудаваць новую размеркаваную сістэму кантролю версій. Вэб-сайт і спіс рассылкі былі створаны ў сакавіку 2005 года, а версія 0.0.1 была выпушчана 26 сакавіка 2005 года.

Версія 1.0 Bazaar была выпушчана ў снежні 2007 г. У лютым 2008 года Bazaar стаў часткай праекта GNU. У красавіку 2012 года Марцін Пул пакінуў Canonical, і тэмп развіцця праекта запаволіўся. У сакавіку 2013 года ў спісе рассылкі GNU Emacs пачалася дыскусія аб тым, ці эфектыўна па-ранейшаму падтрымліваецца Bazaar і ці варта Emacs перайсці на іншую сістэму кіравання версіямі. У студзені 2014 года Эрык Рэйманд прапанаваў пераход GNU Emacs з Bazaar на сістэму кантролю версій git. Гэты пераход быў завершаны ў лістападзе 2014 года. Гэтак жа праект Bugzilla перайшоў з Bazaar на git у сакавіку 2014 г. па некалькіх прычынах, адной з якіх было ўражанне, што Bazaar амаль мёртвы.

Апошняя версія Bazaar (2.7.0) была выпушчана ў лютым 2016 г.

 Гл. таксама 
 Размеркаваныя сістэмы кіравання версіямі

 Крыніцы 

 Спасылкі 
 Man-старонка для GNU Bazaar 

Катэгорыя:Сістэмы кіравання версіямі
Катэгорыя:Свабоднае праграмнае забеспячэнне, напісанае на Python
Катэгорыя:Праект GNU
Катэгорыя:Свабоднае праграмнае забеспячэнне